شه‌فه‌ق نيوز/ مايك بومبيو وه‌ڕيه‌وبه‌ر ئاژانس هه‌واڵگرى ناوه‌ندى ئه‌مريكى"CIA"هه‌ر ده‌سداشتنيگ ئاژانسه‌گه‌ێ له‌ جموجويل ئه‌و خوه‌ينيشانداينه‌يله‌ خسته‌ دروو ك روێ ئه‌يه‌ن له‌ ئيران، يه‌يش له‌ جواودانه‌وه‌ێ تومه‌ته‌يل بڕيگ له‌ وه‌رپرسه‌يل ئيرانى.
بومبيو قسه‌ له‌بان ئه‌و تومه‌ته‌يله‌ كرد وه‌ ئه‌وه‌گ ملله‌ت ئيران خوه‌يان ده‌سكردنه‌سه‌ خوه‌ينيشانداين و له‌ هه‌مان وه‌خت كووتاييهاتن ئه‌و خوه‌ينيشانداينه‌يليشه‌ وه‌ دوير زانست ك هه‌رچه‌نى خوه‌ينيشانده‌ره‌يل تويش كوشتن و گرتنيش بان.
بومبيو ئه‌را كه‌ناڵ "فوكس نيوز" وت: ئى تومه‌ته‌يله‌ راس نيين و ملله‌ت ئيرانى خوه‌يان ده‌سكردنه‌سه‌ ئه‌نجامداين خوه‌ينيشانداينه‌يل له‌وه‌ر بار سه‌خت گوزرانيان ك له‌تى ژيه‌ن له‌ساڵ 1979 تائيسه و ئاماژه‌ وه‌يه‌يش كرد و وت: باوه‌ڕم ئه‌وه‌سه‌ ئى روێداگه‌يله‌ له‌ ئيران وه‌رده‌وام ئه‌دێ.
